Тръмп се разгневи на демократите
02.12.2019 | 22:15
https://www.marica.bg/svqt/tramp-se-razgnevi-na-demokratite Marica.bg
Американският президент Доналд Тръмп се разгневи на демократите, че продължават изслушванията по процедурата за импийчмънт в момент, в който той пътува за Лондон за среща с лидерите на страните членки на НАТО, на която ще отбележат 70-годишнината на алианса, предаде ДПА.
"Абсолютна срамота е това, което причиняват на нашата страна", каза Тръмп, приготвяйки се да отпътува от Вашингтон за Лондон, и добави, че срещата на върха на НАТО е планирана доста отдавна.
Президентът повтори, че няма да изпрати свои адвокати на слушанията в Камарата на представителите и нарече ставащото там "измама".
Тръмп се зарече да повдигне пред лидерите в Лондон въпроса за военните разходи на страните от НАТО. "Те трябва да поемат малко повече от бремето на разходите", подчерта той и добави, че сегашното статукво е "нечестно" за САЩ.